Nr.:

 Data:

 **APROB**

 **MINISTRU**

 **ALEXANDRU-RĂZVAN CUC**

 **REFERAT DE APROBARE**

**a Ordinului ministrului transporturilor pentru prelungirea valabilității programului de transport rutier contra cost de persoane prin servicii regulate în trafic interjudețean și a licențelor de traseu aferente**

Având în vedere faptul că:

- Ordonanța Guvernului nr. 27/2011 privind transporturile rutiere, cu modificările şi completările ulterioare, prevede că autoritatea competentă, respectiv Ministerul Transporturilor prin instituțiile publice din subordine are ca atribuţii stabilirea modului de întocmire și aprobare a programului de transport interjudețean, precum şi a modulului de atribuire a traseelor cuprinse în acest program de transport;

- în conformitate cu prevederile art. 55 din Normele metodologice privind aplicarea prevederilor referitoare la organizarea şi efectuarea transporturilor rutiere şi a activităţilor conexe acestora stabilite prin Ordonanţa Guvernului nr. 27/2011 privind transporturile rutiere, aprobate prin Ordinul Ministrului Transporturilor și Infrastructurii nr. 980/2011, cu modificările și completările ulterioare, programul de transport interjudeţean se întocmeşte de către Autoritatea Rutieră Română – A.R.R. pentru o perioadă de valabilitate 74 de luni, iar cursele de pe traseele cuprinse în acest program de transport şi licenţele de traseu aferente se atribuie electronic prin sistemul naţional gestionat de către Agenția pentru Agenda Digitală a României. Potrivit dispoziţiilor ″Normelor metodologice″ aprobate prin Ordinului ministrului transporturilor și infrastructurii nr. 980/2011, cu modificările şi completările ulterioare, atribuirea curselor de pe traseelor cuprinse în programul de transport interjudeţean şi a licenţelor de traseu aferente se realizează în baza unor condiţii de admitere a solicitării de participare şi a unor criterii de evaluare;

- valabilitatea actualului program de transport interjudețean și a licențelor de traseu aferente, expiră la data de 30 iunie 2019;

- în vederea desfășurării procesului de atribuire electronică a curselor de pe traseele cuprinse în următorul program de transport interjudețean, a fost promovat Ordinul ministrului transporturilor nr. 1824/2018 pentru modificarea şi completarea ″Normelor metodologice″ aprobate prin Ordinul ministrului transporturilor şi infrastructurii nr. 980/2011, prin care s-au stabilit noile condiţii de admitere a solicitărilor de participare la procesul de atribuire, cât şi criteriile de evaluare;

 - Ordinul ministrului transporturilor nr. 1824/2018 a fost atacat în instanță, Curtea de Apel Suceava dispunând prin Sentința nr. 15 din data de 08.02.2019 suspendarea executării art. I pct. 15 din Ordinul ministrului transporturilor nr. 1824/2018, precum și suspendarea executării pct.1 lit. c) și pct. 2 din Anexa nr. 18 la ″Normele metodologice″ astfel cum a fost înlocuită prin art. I pct. 18 din Ordinul ministrului transporturilor nr. 1824/2018. Sentința Civilă nr. 15/2019 are ca efect suspendarea condiţiei de admitere a solicitărilor de participare privind experiența similară a operatorilor de transport;

- suspendarea dispusă în cauza ce formează obiectul Dosarului nr. 6/39/2019 este executorie de drept, are relevanță și implicit aplicabilitate față de toți destinatarii Ordinului ministrului transporturilor nr. 1824/2018;

- totodată, Ordinul ministrului transporturilor nr. 1824/2018 a fost atacat în instanță, Curtea de Apel Oradea, Secția a-II-a Civilă de Contencios Administrativ și Fiscal dispunând prin Sentința nr. 49/CA/2019 – P.I. din 15.03.2019, suspendarea executării acestuia;

- de asemenea, Ordinul ministrului transporturilor nr. 1824/2018 a fost atacat în instanță, Curtea de Apel Craiova, Secția Contencios Administrativ și Fiscal dispunând prin Sentința nr. 118/CA/ din 19.03.2019, suspendarea executării acestuia;

- suspendarea dispusă în cauzele ce formează obiectul Dosarului nr. 100/35/2019 și Dosarului nr.117/54/2019 sunt executorii de drept și întrerup temporar efectele juridice produse de respectivul act normativ;

 - în condițiile în care la data de 30 iunie 2019 expiră perioada de valabilitate a actualului program de transport interjudeţean şi implicit valabilitatea licenţelor de traseu aferente, procedura de atribuire a curselor de pe traseele cuprinse în următorul program de transport interjudețean ar trebui să înceapă la data 2 aprilie 2019, conform termenelor stabilite de prevederile legale, demararea acesteia nefiind posibilă datorită suspendării de către instanțele de judecată a Ordinului ministrului transporturilor nr. 1824/2018;

Prin urmare, rezultă necesitatea menţinerii valabilităţii actualului program de transport interjudețean şi a licenţelor de traseu aferente pentru o perioadă de 4 ani, resepectiv până la data de 30 iunie 2023.

Față de cele arătate mai sus, considerăm că este necesară promovarea prezentului Ordin al ministrului transporturilor prin care se prelungește valabilitatea programului de transport interjudețean și a licențelor de traseu aferente.

Prin promovarea respectivului Ordin al ministrului transporturilor se urmărește atingerea următoarele obiective:

- asigurarea continuității transportului rutier contra cost de persoane prin servicii regulate în trafic interjudeţean;

- evitarea unor practici ilicite în activităţile de transport rutier de persoane, ce ar consta în efectuarea acestor activități fără ca operatorii de transport să dețină licențe de traseu;

- evitarea impactului negativ asupra bugetului de stat, prin diminuarea veniturilor încasate ca urmare a neplăţii taxelor şi impozitelor aferente activităţilor de transport de persoane, ce vor fi desfăşurate în lipsa unui cadru legal suficient și lipsit de echivoc;

- evitarea unor practici care au consecinţe negative asupra siguranţei rutiere și calităţii serviciilor oferite de către operatorii de transport rutier;

- evitarea afectării economice a operatorilor de transport rutier, precum și evitarea afectării nevoilor de mobilitate a cetățenilor.

Pentru considerentele expuse mai sus, a fost elaborat prezentul proiect de Ordin al ministrului transporturilor pentru prelungirea valabilității programului de transport rutier contra cost de persoane prin servicii regulate în trafic interjudețean și a licențelor de traseu aferente, pe care îl supunem aprobării.

 *Cu respect,*

**Director**

**Adriana Kalapis**